ЕКСКЛУЗИВНО ФОТООКО ОТ ПРИМОРСКО 2: ВИЖТЕ КАМЕННАТА ГАЛЕРИЯ С ПОРТРЕТИ НА ПРОЧУТИ ЛИЧНОСТИ НА МОРСКИЯ БРЯГ! ЖАК-ИВ КУСТО И ДРУГИТЕ...
Снимки - Pan.bg След посещенията на Pan.bg в периода януари-февруари 2017 г. в Поморие, Сарафово и Бургас, днес се насочваме още по на юг, към добре познатото и любимо на всички наши приятели пристанище Приморско. Pan.bg многократно е публикувал новини и фотографии от това пристанище, включително серия от снимки на фаровата кула, рибарското пристанище, флотилията на Здравко Василев от Big Brother, фото-изложбата "Българските фарове", флотилията от Яснополянската река и други. Кореспондентът ни от Приморско има желанието да ни представи портретите на чуждестранни личности в каменната галерия на морския бряг в отделен фото-репортаж и сега изпълнява своето обещание. Припомняме, че в първата част на фото-репортажа, публикувана на 28 ноември 2016 г. Ви представихме портретите на прочути личности от България: Васил Левски, Христо Ботев, Владимир Димитров Майстора, Алеко Константинов, Ванга, П. Яворов, кап. Георги Георгиев и други. Изложбата е дело на Стойко Гагъмов от Пловдив и включва над 300 портрета на известни български и чуждестранни личности върху камъните, скалите и тетраподите по крайбрежната алея, която отвежда до яхтено пристанище на града. Зимата и бурното море са оставили своя отпечатък върху някои от портретите. Очаква се те да бъдат възстановени за летния сезон, за да могат новите туристи да ги видят в пълния им блясък. В настоящата галерия можете да видите портретите на Жак-Ив Кусто, Джузепе Верди, Джузепе Гарибалди, Жозефин Бейкър, Лиз Тейлър, Уинстън Чърчил, Борис Пастернак, Ван Гог, Чернишевски, Максим Горки, Неймар и др. Благодарим на нашия редовен сътрудник от Приморско и очакваме следващото му включване! Навигирайте с бутоните под снимката, за да разгледате галерията!